钦定古今图书集成/历象汇编/岁功典/第039卷 > 《福建志书》 > 福州府
## 钦定古今图书集成/历象汇编/岁功典/第039卷 > 《福建志书》 > 福州府

寒食开花园州园在衙门之西，所谓春台馆是也。岁
二月启钥，纵民游赏，常阅一月，与民同乐也。　游山
州民踏青东郊尤盛，多拾野菜煮臛，谓之煮菜臛，亦
唐人杏粥榆羹之意也。太守以假日拉僚属登临
墓祭，士庶不令庙祭，宜许上墓，自唐明皇始。柳宗元
文近世礼重拜扫，《五代史》曰“野祭而焚纸钱”，谓是也。